Byafossen

Byafossen er en tettbebyggelse i Steinkjer kommune i Trøndelag. Stedet er en del av tettstedet Steinkjer, og ligger ca. fire km nordøst for Steinkjer sentrum. Grunnkretsen Byafossen hadde 594 innbyggere i 2017. Jernbanelinjen Nordlandsbanen passerer Byafossen, og Byafossen stoppested, som åpnet i 1905 og ble nedlagt i 1987, ligger her. Stasjonsbygningen ved stoppestedet ble revet i 1971. Sørøst for Byafossen er det blitt funnet flere fornminner fra merovinger- og vikingtiden, deriblant gravhauger.

Byafossen har fått navn etter den 12,5 meter høye fossen i Byaelva med samme navn. Deler av fallet blir utnyttet i Byafossen kraftverk.

Referanser

Litteratur 

Bosetninger i Steinkjer